امریکا قوشمه ایالتلری, سوریه ده بولووچی ترور تشکیلاتی وای پی جی/پی کا کا نینگ اشغالی آستیده گی منطقه گه زرهی واسطه لر بیلن قطارده کوپ مقدارده جنراتور سنگری نرسه لر هم یوباردی.
شونده ی قیلیب تقریباً 150 موتر گه یوکلنگن اوشبو نرسه لرنی منطقه گه یوبارگن امریکا قوشمه ایالتلری سوریه دن چیقمیدیگن لیگی نی ایما ایتماقده.
توناوکون کیچقرون امریکا, عراق – سوریه چیگره سیده گی سمالکا چیگره دروازه سیدن اوشبو نرسه لر یوکلنگن 150 موتر نی بولووچی ترور تشکیلاتی وای پی جی/پی کا کا نینگ اشغالی آستیده گی توپراق لر گه آلیب اوتدی.
خوددی شوو موترلر بوگون توشکی پیتده امریکا اردوسی و ترور تشکیلاتی وای پی جی/پی کا کا تامانیدن مشترک روشده استفاده قیلینیاتگن خراب عشق و صرین دیپولری گه ییتیب باردی.
انادولو آژانسی نینگ تصویر لریده اوشبو موتر لرنینگ ایچیده جوده هم کتته جنراتور لر نینگ موجود ایکن لیگی کورینماقده.
جنراتورلر نینگ انتقال ایتتیریلیشی ایسه, امریکا نینگ اوشبو منطقه ده ینگی حربی مرکزلر قوریش نیتیده بولیشی نینگ ممکن ایکن لیگی فکری نینگ توغیلیشی گه سبب بولدی.
انادولو آژانسی نینگ منطقه ده گی منبع لری, امریکا نینگ سوریه دن چیقیش گه قرار قیلیشی آرتیدن عراق تامانیدن سوریه ده ترور تشکیلاتی وای پی جی/پی کا کا نینگ اشغالی آستیده گی منطقه لر گه تقریباً 400 موتر مواد یوباریلگن لیگی نی انیقله دی.
امریکا قوشمه ایالت لری دولت رهبری دونالد ترامپ, 19- و 20 – دسامبر کونلریده بیرگن بیاناتلریده, سوریه ده قالیش لری نینگ بیرته گینه سببی نینگ داعش گه قرشی کوره ش دن عبارت ایکن لیگی نی بیلدیررایکن, ایندی اوشبو وظیفه نینگ تکمیل بولگن لیگی نی معلوم قیلگن ایدی.
شونده ی قیلیب ترامپ ایندی امریکالیک حربی لرنینگ سوریه دن چیقیشی کیره ک ایکن لیگی نی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
